**OBRAZLOŽENJE**

**ZA NACRT PRAVILNIKA O UVJETIMA KOJE MORAJU ISPUNJAVATI OVLAŠTENI LABORATORIJI ZA POTREBE INSPEKCIJSKIH NADZORA I SLUŽBENIH KONTROLA I REFERENTNI LABORATORIJI ZA ISPITIVANJE PREDMETA OPĆE UPORABE**

Pravilnik o uvjetima glede stručnih djelatnika, prostorija i opreme koje moraju ispunjavati zdravstvene i druge pravne osobe za obavljanje analiza i superanaliza namirnica odnosno predmeta opće uporabe („Narodne novine“, br. 62/99 i 28/00) donesen je na temelju Zakona o zdravstvenoj ispravnosti i zdravstvenom nadzoru nad namirnicama i predmetima opće uporabe („Narodne novine“, broj 1/97 - pročišćeni tekst) koji više nije na snazi te je sukladno navedenom potrebno donijeti novi pravilnik kojim će se utvrditi uvjeti koje moraju ispunjavati ovlašteni laboratoriji za potrebe inspekcijskih nadzora i službenih kontrola i referentni laboratoriji za ispitivanje predmeta opće uporabe. Pravilnik o uvjetima koje moraju ispunjavati ovlašteni laboratoriji za potrebe inspekcijskih nadzora i službenih kontrola i referentni laboratoriji za ispitivanje predmeta opće uporabe (u daljnjem tekstu: Pravilnik) donosi se i u svrhu provedbe Akcijskog plana za administrativno rasterećenje gospodarstva koji je prihvaćen zaključkom Vlade Republike Hrvatske. Jedna od mjera Akcijskog plana za administrativno rasterećenje gospodarstva – u dijelu Sanitarni i zdravstveni uvjeti, u točki 10. je ukinuti obvezu izrade preslike rješenja trgovačkog suda o upisu u sudski registar pa je Pravilnikom sukladno navedenome, ukinuta ta obveza. Nadalje, u Pravilniku se propisuje postupak i način ovlašćivanja laboratorija za potrebe inspekcijskih nadzora i službenih kontrola i referentnih laboratorija za ispitivanje predmeta opće uporabe, kao i područje za koje je potrebno ovlastiti referentne laboratorije.